ฝ่ายสัมพันธมิตรในสงครามโลกครั้งที่สอง

สำหรับสงครามโลกครั้งหนึ่ง ดูที่ ฝ่ายสัมพันธมิตรในสงครามโลกครั้งที่หนึ่ง
| ฝ่ายสัมพันธมิตรในสงครามโลกครั้งที่สอง  |
| --- | --- |
1939–1945
    ฝ่ายสัมพันธมิตร (และอาณานิคมของตน)    พันธมิตร ที่เข้าร่วมหลังการโจมตีเพิร์ลฮาร์เบอร์    ฝ่ายอักษะ ชาติที่มีอริร่วม และอาณานิคมของตน    ประเทศเป็นกลางและอาณานิคมของตน    พี่ใหญ่ทั้งสาม (The Big Three):  สหราชอาณาจักร (ตั้งแต่กันยายน ค.ศ. 1939)   สหภาพโซเวียต (ตั้งแต่มิถุนายน ค.ศ. 1941)   สหรัฐ (ตั้งแต่ธันวาคม ค.ศ. 1941)    ประเทศที่ถูกยึดครองและตั้งรัฐบาลพลัดถิ่น:  โปแลนด์   เชโกสโลวาเกีย   นอร์เวย์   เนเธอร์ลนด์   เบลเยียม   ลักเซมเบิร์ก   ฝรั่งเศสเสรี   เอธิโอเปีย   กรีซ   ยูโกสลาเวีย   ฟิลิปปินส์    รัฐพันธมิตรอื่น ๆ:  จีน   อินเดีย   แคนาดา   ออสเตรเลีย   นิวซีแลนด์   แอฟริกาใต้   บราซิล   มองโกเลีย   เม็กซิโก    อดีตอักษะหรือชาติที่มีอริร่วม  อิตาลี (ตั้งแต่กันยายน ค.ศ. 1943)   โรมาเนีย (ตั้งแต่สิงหาคม ค.ศ. 1944)   บัลแกเรีย (ตั้งแต่กันยายน ค.ศ. 1944)   ฟินแลนด์ (ตั้งแต่กันยายน ค.ศ. 1944) 
สถานะ: พันธมิตรทางการทหาร
ยุคประวัติศาสตร์: สงครามโลกครั้งที่สอง

• พันธมิตรฝรั่งเศส-โปแลนด์ : ก.พ. 1921
• พันธมิตรอังกฤษ-โปแลนด์ : ส.ค. 1939
• สภาสงครามอังกฤษ-ฝรั่งเศส : ก.ย. 1939 – มิ.ย. 1940
• การประชุมระหว่างพันธมิตรครั้งแรก : มิ.ย. 1941
• พันธมิตรอังกฤษ-โซเวียต : ก.ค. 1941
• กฎบัตรแอตแลนติก : ส.ค. 1941
• ปฏฺิญญาสหประชาชาติ : ม.ค. 1942
• สนธิสัญญาอังกฤษ-โซเวียต : พ.ค. 1942
• การประชุมเตหะราน : พ.ย–ธ.ค. 1943
• การประชุมเบรตตันวูดส์ : 1–15 ก.ค. 1944
• การประชุมยัลตา  : 4–11 ก.พ. 1945
• จัดตั้งสหประชาชาติ : เม.ย.–มิ.ย. 1945
• การประชุมพ็อทซ์ดัม : ก.ค.–ส.ค. 1945
 
"สามผู้ยิ่งใหญ่": 
(ซ้าย) โจเซฟ สตาลิน แห่งโซเวียต
(กลาง) แฟรงกลิน ดี. โรสเวลต์ แห่งสหรัฐ
(ขวา) วินสตัน เชอร์ชิล แห่งสหราชอาณาจักร
ในการประชุมเตหะราน เมื่อ ค.ศ. 1943
ผู้นำฝ่ายสัมพันธมิตรในสงครามแปซิฟิก: 
(ซ้าย) เจียง ไคเชก แห่งจีน
(กลาง) แฟรงกลิน ดี. โรสเวลต์ แห่งสหรัฐ
(ขวา) วินสตัน เชอร์ชิล แห่งสหราชอาณาจักร
ในการประชุมไคโร เมื่อ ค.ศ. 1943
ประธานาธิบดีแห่งสหรัฐ แฟรงกลิน ดี. โรสเวลต์, นายกรัฐมนตรีแห่งสหราชอาณาจักร วินสตัน เชอร์ชิล, และผู้เข้าร่วมการประชุมในกาซาบล็องกา, ค.ศ. 1943
ฝ่ายสัมพันธมิตรในสงครามโลกครั้งที่สอง (อังกฤษ: Allies; ฝรั่งเศส: Alliés; รัสเซีย: Союзники, Soyuzniki; จีน: 同盟國, Tóngméngguó) เป็นกลุ่มประเทศที่ต่อสู้กับฝ่ายอักษะช่วงสงครามโลกครั้งที่สอง ฝ่ายสัมพันธมิตรเข้ามาพัวพันในสงครามโลกครั้งที่สองเพราะประเทศเหล่านี้ถูกรุกรานก่อน ถูกคุกคามโดยตรงจากการรุกรานของฝ่ายอักษะหรือเพราะประเทศเหล่านี้กังวลว่าฝ่ายอักษะจะควบคุมโลกอย่างใดอย่างหนึ่ง
แนวร่วมต่อสู้เยอรมนีช่วงสงครามเริ่มต้น (1 กันยายน ค.ศ. 1939) ประกอบด้วยฝรั่งเศส โปแลนด์ สหราชอาณาจักร ชาติเครือจักรภพอังกฤษ ออสเตรเลีย นิวซีแลนด์ และสหภาพแอฟริกาใต้ (กำลังสหภาพแอฟริกาใต้ส่วนใหญ่สู้รบภายใต้การบัญชาของเครือจักรภพแม้จะเป็นชาติอธิปไตยนับแต่ ค.ศ. 1931) หลัง ค.ศ. 1941 ผู้นำสหราชอาณาจักรและเครือจักรภพอังกฤษ, สหรัฐอเมริกาและสหภาพโซเวียต ซึ่งรู้จักกันในชื่อ "สามผู้ยิ่งใหญ่" ถือความเป็นผู้นำฝ่ายสัมพันธมิตร ในขณะนั้น จีนเองก็เป็นฝ่ายสัมพันธมิตรหลักเช่นกัน ฝ่ายสัมพันธมิตรอื่นมีเบลเยียม บราซิล เชโกสโลวาเกีย เอธิโอเปีย กรีซ อินเดีย เม็กซิโก เนเธอร์แลนด์ นอร์เวย์และยูโกสลาเวีย
ระหว่างเดือนธันวาคม ค.ศ. 1941 ประธานาธิบดีสหรัฐ แฟรงกลิน โรสเวลต์ เสนอชื่อ "สหประชาชาติ" สำหรับฝ่ายสัมพันธมิตร เขาเรียกผู้ยิ่งใหญ่ทั้งสามและจีนว่า "หน้าที่พิทักษ์ของผู้ทรงพลัง" (trusteeship of the powerful) และภายหลังเรียกว่า "สี่ตำรวจ" ปฏิญญาสหประชาชาติวันที่ 1 มกราคม ค.ศ. 1942 เป็นรากฐานของสหประชาชาติสมัยใหม่ ที่การประชุมพอตสดัม เมื่อเดือนกรกฎาคม-สิงหาคม ค.ศ. 1945 ผู้สืบทอดของโรสเวลต์ แฮร์รี เอส. ทรูแมน เสนอว่ารัฐมนตรีต่างประเทศของจีน ฝรั่งเศส สหภาพโซเวียต สหราชอาณาจักรและสหรัฐอเมริกา "ควรร่างสนธิสัญญาสันติภาพและการตกลงเขตแดนของยุโรป" ซึ่งนำไปสู่สภารัฐมนตรีต่างประเทศ